ANPI - Vízi élményútvonal megvalósítása a Bodrog és eredetfolyói mentén
Vízi élményútvonal megvalósítása a Bodrog és eredetfolyói mentén
A projekt eredményeként a bodrogzugi vízi túraútvonalakat jelentős mértékben és az eddiginél hosszabb szakaszon járhatóbbá tettük a csatornák tisztításával, vízi átemelő és kikötő pontok létesítésével. Kerékpáros és lovas túraútvonalakat alakítottunk ki, az útvonalakon madármegfigyelő tornyokkal, esőbeállókkal, pihenőhelyekkel, és sok-sok tájékoztató és útbaigazító táblával. Több információs-bemutató központot alakítottunk ki: 2020-tól Sárospatak belvárosában egy természetvédelmi oktató- és bemutatóközpont, Zalkodon halászati bemutató kiállítás, Szegiben méhészeti kiállítás és méhesház, a sátoraljaújhelyi Long-erdőben pedig pihenőház várja az ide látogatókat.
A „Vízi élményútvonal megvalósítása a Bodrog és eredetfolyói mentén (Creation of a water amusement trail on the river Bodrog and its tributaries)” című projekt az Interreg V-A Szlovákia-Magyarország Együttműködési Program keretében valósult meg.